Валери Иванов
Валери Иванов е български поет.

Биография 
Валери Иванов е роден на 2 декември 1963 г. в Пазарджик. Завършва Математическа гимназия „Константин Величков“ в Пазарджик, след това педагогика и магистратура – българска филология в Пловдивския университет „Паисий Хилендарски“ (1997).

Занимава се с редакторска дейност и литературна критика. Преподавател по български език и литература.

Работи като кореспондент на БНТ, в. „Народна армия“, Bulgaria Sega, Eurochicago, радио „Веселина“ и Deutsche Welle; директор на радио „Алматея“; редактор на в. „Пазарджик днес“, отг. редактор на вестник „Метафора“; председател на СНБП и ПСД в град Пазарджик. Участва в редица антологии и чуждестранни сборници, в биографичната енциклопедия „Кой кой е в България“.

Носител на национални и международни награди: за социална и патриотична поезия – „Гео Милев“ и „Кирил Маджаров“ (1998); „Тера фантазия“ (2010); „Белоцветните вишни“ (2015), „Голямата къща на мъдрите хора“ (2016). Лауреат в издателските конкурси „Учители – творци“, „Нека поговорим“ (Голямото четене, 2009), „Улицата на мечтите“ (Изд. „Ера“, 2010), „Стъпки“ (Изд. Съюз на учените в България). Член на СБП.

Художествен ръководител на рок група и вокална студия „Вега“; училищни химни и авторски песни в БНТ и БНР, Пирин Фолк („Пазарджик-песен“, „Просякът“, „Аз нищо не съм ти дал“, „Без брод“, „Вричане“, „Океан сълзи“, „Урок по география“, „Различни деца“, „Кадилак жена“, „Странна нощ“, „Признание“, „Шепотът на старата река Струма“, „С камък на душа", „Мерак“) и др.

Библиография

Стихосбирки 
 „Шепотът на града“ (1993)
 „Смарагди в пепелта“ (1998)
 „Грешна молитва“ (2006)
 „Лириликон“ (2019)

Монографии 
 „Последният гладиатор на българския Монпарнас /литературно-критически очерк за Иван Пейчев/“ (2008)
 „Изучаване на Алековите фейлетони“ (2009)
 Основи на музикалното възпитание „Пей с мен“ (2010)
 АБВ – Кратък литературен речник (2012)
 „За 30 наполеона и безсмъртието на Щастливеца“ (2017)

Източници

Външни препратки 
 Из стихосбирката „Грешна молитва“, Валери Иванов
 Пазарджик – песен във vbox7

Български поети
Български писатели
Родени в Пазарджик